samantala namang ang bayan, sindak, at sa pag aakalang dumating na ang oras na silay pagpupupugutan, ay magbabangong handa sa pagpapakamatay, at sa dahilang walang sandata at hindi sila ayos, kayo, na kasama ang ilan pa, ay siyang mangulo sa kaniya at itungo ninyo sa tindahan ni insik quiroga na pinagtaguan ko ng aking mga baril. kami ni kabisang tales ay magtatagpo sa siyudad at itoy aming kukunin, at kayo sa mga arabal ay tatayo kayo sa mga tulay, magmumuog kayo roon, hahandang sumaklolo sa amin at patayin ninyo, hindi lamang ang laban sa panghihimagsik, kungdi ang lahat ng lalaking ayaw sumamang manandata! ang bulong ni basilio na ang boses ay mahina. ang ulit ni simoun na ang boses ay kasindaksindak, ang lahat, indio, mestiso, insik, kastila, ang lahat ng matagpuang walang tapang at lakas ng loob. kailangang baguhin ang lipi! ang mga amang duwag ay walang iaanak kundi mga alipin, at walang kabuluhan ang maggiba kung magtatayo rin, na, ang gagamitin ay mga bulok na sangkap!